**LĒMUMS**

Liepājā

|  |  |
| --- | --- |
| 2024. gada 23. maijā |  Nr.210/5(prot. Nr.5, 27.§) |

Par zemesgabala Cukura ielā,

blakus nekustamajiem īpašumiem

Cukura ielā 36, 38A un 40, daļas

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta 11 daļu un pārejas noteikumu 11. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53., 56. un 137. punktu, izskatot SIA “CTB” 2024. gada 21. marta vēstuli Nr.24-1.5/54 “Par atsavināšanas ierosinājumu un nomas līguma darbības termiņa pagarināšanu”, zemes nomas līgumu, kas 2015. gada 13. martā noslēgts starp Liepājas pilsētas pašvaldību un SIA “CTB”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 8. aprīļa priekšlikumu (sēdes protokols Nr.5) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2015. gada 13. martā noslēgto zemes nomas līgumu ar SIA “CTB” (reģistrācijas Nr.42103019682; juridiskā adrese: Cukura iela 38A, Liepāja) par zemesgabala Liepājā Cukura ielā (kadastra apzīmējums 1700 002 0552), blakus nekustamajiem īpašumiem Cukura ielā 36, 38A un 40, daļas 5790 m2 platībā nomu būvmateriālu krautnes pārvietošanai uz laiku līdz Cukura ielas izbūvei, bet ne ilgāk kā līdz 2029. gada 30. jūnijam.

2. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā 2015. gada 13. martā noslēgtajā līgumā noteikto vērtējumu.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja SIA “CTB” vainas dēļ grozījumi 2015. gada 13. martā noslēgtajā zemes nomas līgumā par zemesgabala Cukura ielā, blakus nekustamajiem īpašumiem Cukura ielā 36, 38A un 40, daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |